**ПРЕДЛОГ**

Врз основа на член 41 и 93 став 1 од Статутот на Универзална Инвестициона Банка АД Скопје, Собранието на акционери на Универзална Инвестициона Банка АД Скопје, на седницата одржана на ден 17.10.2022 година, ја донесе следната:

## ОДЛУКА

**за изменување на Статутот**

**на Универзална Инвестициона Банка АД Скопје**

**Член 1**

Во Статутот на Универзална Инвестициона Банка АД Скопје, пречистен текст од 26.05.2021 година, во член 69 став 2 зборовите:„ од 5 години“ се заменуваат со зборовите:„ до 5 години“.

**Член 2**

Во член 72-а алинеја 1 зборовите: „ Дирекција Мрежа на експозитури“ се заменуваат со зборовите :„ Дирекција Корпоративно банкарство“.

Во алинеја 2 зборовите: „Дирекција Корпоративно банкарство“ се заменуваат со зборовите: „ Дирекција Мрежа на експозитури“.

**Член 3**

Одлуката стапува на сила со денот на добивање на согласност од Гувернерот на Народна Банка на Република Северна Македонија и по нејзиното усвојување од Собранието на Банката.

**Член 4**

Се овластува Надзорниот одбор на Банката да врши измени и дополнување на оваа одлука, во случај да има потреба.

Стручната служба на Банката да изготви пречистен текст на Статутот.

**O б р а з л о ж е н и е**

**за потребата од изменување на Статутот**

Предложените измени на Статутот на Унивверзална Инвестициона Банка АД Скопје се однесуваат во делот кој го уредува времетраењето на мандатот на членовите на Управниот одбор при именување со одлука од Надзорниот одбор, како и во делот на надлежностите на членовите на Управниот одбор на банката.

Со членот 1 од предлог измените на Статутот, се врши промена на времетраењето на мандатот за кој се именува член на Управниот одбор на банката и наместо фиксно именување во траење од 5 години, се врши измена на период на именување до 5 години. На овој начин се остава можност на Надзорниот одбор на банката за определување на времетраење мандатот на именуваниот член на Управниот одбор и за период пократок од 5 години, за кој се бара согласност од Народната Банка на РСМ.

Со членот 2 од предложените измени на Статутот се врши промена во поделбата на надлежностите и одговорностите помеѓу членовите на Управниот одбор. Промената во поделбата на надлежностите и одговорностите се врши со цел поефикано управување со одделни сегменти на работењето на Банката.

Имено, со промената Главниот Извршен директор/Претседател на Управниот одбор е одговорен за работата и на Дирекција Корпоративно банкарство. Имајќи во предвид дека Главниот Извршен директор/Претседател на Управниот одбор во рамките на постојните надлежности е одговорен и за Дирекцијата Банкарство за население што вклучува планирање и координирање на кредитни операции за население, интегрирањето на одговорноста за работата и на Дирекција Корпоративно банкарство ќе придонесе за унапредување на процесите во кредитирањето на Банката.Деветнаесетгодишното искуство на Главниот Извршен директор/Претседател на Управниот одбор во корпоративното банкарство и во креирањето на банкарски продукти и пакети на банкарски услуги, ќе влијае во креирањето на унифициран пристап кон нови клиенти и ефикасна вкрстена продажба на кредитни продукти на физички и правни лица.

 Дополнително, одговорноста и надлежноста за Дирекцијата Мрежа на експозитури се пренесува на Извршниот директор кој е одговорен и за работата на Дирекција Стратешки клиенти. Неговото долгогодишно работење во банката, познавање на специфичностите на бизнис економијата во Република Северна Македонија, постоечката клиентска база и посебно стратешки клиенти на банката ќе ги унапреди клиентските односи преку концептот на директна продажба на банкарските продукти и концептот Личен банкар кон постоечките и нови клиенти.

СО бр. СОБРАНИЕ

17.10. 2022 година ПРЕТСЕДАВАЧ